Matthew McConaughey

Matthew David McConaughey  (* 4. November 1969 in Uvalde, Texas) is en US-amerikaanschen Schauspeler un Filmproduzent. 

 Leven un Wark 
McConaughey is in Longview, Texas, opwossen. Sien Vadder Jim hett in de Öölindustrie arbeit, sien Mudder Katherine weer Uthölpsschoolmeestersche. He hett twee öllere Bröder, David un Patrick. He hett eerst an de University of Texas at Austin en Jura-Studium anfungen, wat he aver afbroken hett. An de glieke Universität hett he dorna Film studeert un 1993 sien Afluss maakt.

Sien Loopbahn as Schauspeler füng mit Optreden in Warfspots an. Sien eerste lütte Filmrull harr he 1993 in den Film Dazed and Confused. Dorna kemen verschedene lütte Rullen, bit he 1996 as Afkaat Jake Brigance in den Film A Time to Kill sien Dörbrook harr. För de Rull harr he ok eerste Nomineren för Filmpriesen. Dör sien Spood harr he dorna ok Rullen in Filmen as Contact, Amistad, EDtv un wietere. Sien Versöök, sik ok för eernste Rullen as hoochklassigen Schauspeler dörtosetten, güng aver eerstmol scheefMatthew McConaughey - Vom Aufreißer zum Oscarfavorit bi moviepilot.de, afropen ann 7. Februar 2014.

Vun 2000 an weer he fakener in Romantikkummedien to sehn. 2005 weer he vun’t People Magazine to’n Sexiest Man Alive wählt. Mehrere Johren bleev he op den Rullentyyp vun den gladden Schönling fastleggt. Üm dorvun weg to kamen hett he tallriek Rullen in Romantische Kummedien aflehnt un legg af 2009 en Poos vun twee Johren in. 2011 hett he de Rull vun’n Afkaat in Brad Furman sien Film The Lincoln Lawyer övernahmen, för de he vun de Kritikers veel Loov kregen hett.

För sien Dorstellen vun den HIV infizeerten un later AIDS kranken Ron Woodroof in den Film Dallas Buyers Club weer McConaughey mkit hoge Filmpriesen ehrt. För disse Rull harr he in veer Maanden ruchweg 23 kg Gewicht afnahmenKurier am Sonntag vun’n 9. Februar 2014, S. 16.. 2014 hett he en Hööftrull in de Feernsehreeg True Detective annahmen. Bito weer he bi enkelte Filmen ok Produzent.

Privat weer McConaughey fief Johren lang mit Sandra Bullock tosamen. Se harrn sik bi de Dreiharbeiten to A Time to Kill verkeken. Siet 2007 is he mit dat brasiliaansche Model Camila Alves tohopen, mit de he dree Kinner hett. Dat Poor harr sik 2011 verlooftMatthew McConaughey will heiraten, rp-online.de, 26. Dezember 2011, afropen an’n 26. Dezember 2011 un in’n Juni 2012 heiraat.

 Filmografie (Utwahl) 
duum|hochkant|McConaughey 2005 bi de Premiere to Sahara
 Johr TitelSynchroonsnacker 1993 Dazed and Confuseddt.: Confusion – Sommer der Ausgeflippten  Peter Flechtner 1994 Angels in the Outfielddt.: Angels – Engel gibt es wirklich Erhard Hartmann 1994 The Return of the Texas Chainsaw Massacredt.: Texas Chainsaw Massacre: Die Rückkehr Michael Christian 1995 Boys on the Sidedt.: Kaffee, Milch & Zucker Charles Rettinghaus 1996 A Time to Killdt.: Die Jury Benjamin Völz 1997 Contact Benjamin Völz 1997 Amistaddt.: Amistad – Das Sklavenschiff Benjamin Völz 1998 The Newton Boys Benjamin Völz 1999 EDtvdt.: EDtv – Immer auf Sendung Torsten Michaelis 2000 U-571 Torsten Michaelis 2001 The Wedding Plannerdt.: Wedding Planner – verliebt, verlobt, verplant Benjamin Völz 2001 Frailtydt.: Dämonisch Benjamin Völz 2002 Reign of Firedt.: Die Herrschaft des Feuers Oliver Stritzel 2003 How to Lose a Guy in 10 Daysdt.: Wie werde ich ihn los in 10 Tagen Benjamin Völz 2003 Tiptoes Torsten Michaelis 2005 Saharadt.: Sahara – Abenteuer in der Wüste Benjamin Völz 2005 Two for the Moneydt.: Das schnelle Geld Benjamin Völz 2006 Failure to Launchdt.: Zum Ausziehen verführt Benjamin Völz 2006 We Are Marshalldt.: Sie waren Helden Benjamin Völz 2008 Fool’s Golddt.: Ein Schatz zum Verlieben Benjamin Völz 2008 Surfer, Dude Markus Pfeiffer 2009 Ghosts of Girlfriends Pastdt.: Der Womanizer – Die Nacht der Ex-Freundinnen Benjamin Völz 2011 The Lincoln Lawyerdt.: Der Mandant Benjamin Völz 2011 Berniedt.: Bernie – Leichen pflastern seinen Weg Torsten Michaelis 2011 Killer Joe Benjamin Völz 2012 The Paperboy Torsten Michaelis 2012 Muddt.: Mud – Kein Ausweg Benjamin Völz 2012 Magic Mike Benjamin Völz 2013 Dallas Buyers Club Benjamin Völz 2013 The Wolf of Wall Street Benjamin Völz 2014 Interstellar Benjamin Völz 2014 True Detective, Feernsehreeg Benjamin Völz 2015 The Sea of Trees Benjamin Völz 2016 Free State of Jones Benjamin Völz 2016 Sing, Stimm Daniel Hartwich 2016 Golddt.: Gold: Gier hat eine neue Farbe Benjamin Völz 2017 The Dark Towerdt.: Der Dunkle Turm Benjamin Völz

 Utteken 
Bit hüüt (März 2015) weer McConaughey för meist hunnert Filmpriesen vörslahn, vun de he mit 45 uttekent worrn is. Dorünner sünd to’n Bispeel:
 1997: de MTV Movie Award in de Kategorie Beste Nawass-Star för A Time to Kill
 1999: de Teen Choice Award in de Kategorie Sexiest Love Scene för EDtv
 2005: de Teen Choice Award in de Kategorie Best Söten för Sahara
 2012: de VVFP Award in de Kategorie Best Nevendorsteller för Magic Mike
 2013: de Saturn-Pries in de Kategorie Best Hööftdorsteller för Killer Joe
 2013: de Satellite Award in de Kategorie Best Dorsteller in en Speelfilm för Dallas Buyers Club
 2014: de Screen Actors Guild Award in de Kategorie Rutragen Dorstellen vun en Hööftdorsteller för Dallas Buyers Club
 2014: de Golden Globe in de Kategorie Best Hööftdorsteller – Drama för Dallas Buyers Club
 2014: de Oscar in de Kategorie Best Hööftdorsteller för Dallas Buyers Club
 2014: de Goldene Kamera in de Kategorie Best internatschonalen Schauspeler för Dallas Buyers Club
 2014: de TCA Award in de Kategorie enkelt Leistung – Drama för True Detective

 Borns 

 Weblenken 

 Offizielle Websteed vun Matthew McConaughey

Kategorie:Schauspeler
Kategorie:Filmproduzent
Kategorie:Börger von de USA
Kategorie:Mann
Kategorie:Boren 1969